
A V I Z

asupra proiectului de Lege pentru aprobarea Ordonanţei de urgenţă a Guvernului nr.174/1999 privind acordarea unui sprijin financiar Fundaţiei Atletismul Românesc (Fundaţiei Române de Atletism).

În conformitate cu prevederile art.89 şi 107 din Regulamentul Camerei Deputaţilor Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.174/1999 privind acordarea unui sprijin financiar Fundaţiei Atletismul Românesc (Fundaţiei Române de Atletism), trimis cu adresa nr.580 din 6 noiembrie 2000 şi înregistrată sub nr.1163/XVIII/11 din 6 noiembrie 2000.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 6 martie 2001.



Membrii comisiei au examinat Ordonanţa de urgenţă nr.174/1999 supusă aprobării,  expunerea de motive la proiectul de lege şi avizul favorabil al Consiliului Legislativ nr.1147/29.10.1999, precum şi punctul de vedere al Guvernului                  nr. 403/MRP/9.02.2001.



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la 31 octombrie 2000.


Având în vedere conţinutul juridic şi obiectul reglementării, proiectul de lege are caracter de lege ordinară.

